Nordjyllands Politi har endnu ikke fundet den 66-årige, demente mand der torsdag ved 15.30-tiden forsvandt fra plejehjemmet Hasserishave i Aalborg.

Manden er ca. 175-180 centimeter høj og almindelig af bygning. Han har en blågrøn dynejakke på, en mørkeblå striktrøje og sorte Hummel-joggingbukser. Han kan desuden kendes på, at han kun har én tand i munden. Manden plejer at forlade Hasserishave. Han går blandt andet på værtshus, men vender som regel tilbage. Men ikke denne gang. Politiet kan kontaktes på telefon 114.